《春夕早泊和刘谘议落日望水诗》
南北朝·何逊

旅人嗟倦游，结缆坐春洲。
日暮江风静，中川闻棹讴。
草光天际合，霞影水中浮。
单舻时向浦，独楫乍乘流。
娈童泣垂钓，妖姬哭荡舟。
客心自有绪，对此空复愁。

作者简介：南朝梁诗人，字仲言，东海郯(今山东省苍山县长城镇)人，何承天曾孙，宋员外郎何翼孙，齐太尉中军参军何询子。八岁能诗，弱冠州举秀才，官至尚书水部郎。诗与阴铿齐名，世号阴何。文与刘孝绰齐名，世称何刘。其诗善於写景，工于炼字。为杜甫所推许，有集八卷，今失传，明人辑有何水部集一卷。后人称“何记室”或“何水部”。